ΓΡΑΠΤΗ ΕΡΩΤΗΣΗ E-3483/01

υποβολή: Christopher Heaton-Harris (PPE-DE) προς την Επιτροπή

(17 Δεκεμβρίου 2001)

Θέμα: Βοήθεια στην Αλβανία

Υπάρχει σημαντική διαφορά ανάμεσα στις δεσμεύσεις που ανέλαβε η ΕΕ απέναντι στην Αλβανία σε ό,τι αφορά την οικονομική ενίσχυση προς την χώρα αυτή και τις πραγματικές δαπάνες. Για ποιους λόγους δεν τήρησε η ΕΕ τιςποσχέσεις της και δεν χρηματοδότησε σχέδια για έργα οδοποιίας,δροδότησης περιοχών και δημιουργίας ιχθυαγορών· Τι πράττει η Επιτροπή για την επίλυση του προβλήματος αυτού·

Για ποιον λόγο μετακινήθηκαν τα κονδύλια από την ενίσχυση της γενικής οικονομικής ανάπτυξης στη δημιουργία των προϋποθέσεων για επίσημους συνδέσμους ανάμεσα στην Αλβανία και την ΕΕ· Εξακολουθεί μήπως η Επιτροπή ναποστηρίζει αυτή την μετακίνηση και, εάν όχι, τι έχει γίνει για την αποκατάσταση του ζητήματος αυτού·

Απάντηση του κ. Patten εξ ονόματος της Επιτροπής

(1 Μαρτίου 2002)

Η εφαρμογή της κοινοτικής ενίσχυσης στην Αλβανία κατά τη διάρκεια των τελευταίων ετών καθυστέρησε εξαιτίας διαφόρων παραγόντων, όπως, για παράδειγμα, της ασταθούς εσωτερικής κατάστασης στη χώρα, της περιορισμένης διοικητικής ικανότητας των αλβανικών αρχών να δρουν ως πραγματικός εταίρος καθώς και της αδυναμίας της Αλβανίας να εφαρμόσει και να επιβάλει την απαραίτητη νομοθεσία για την εκτέλεση έργων (π.χ. για την απαλλοτρίωση ή το χωροταξικό σχεδιασμόποδομών για τις μεταφορές και τηνδροδότηση).

Η Επιτροπή διεξάγει σήμερα στην Αλβανία εμπεριστατωμένη εξέταση έργων, που βρίσκονται σε εξέλιξη ή έχουν προβλεφθεί. Η εξέταση αυτή ενδέχεται να οδηγήσει σε ολοκλήρωση έργων και σε επαναπρογραμματισμό δραστηριοτήτων έργων, ενώ θα συμπεριλαμβάνει επίσης το έργο για ιχθυαγορά στην Αυλώνα.

Το 1999 πραγματοποιήθηκε λογιστικός έλεγχος των κοινοτικών οδικών έργων. Διαπιστώθηκε ότι η εφαρμογή ορισμένων οδικών σχεδίων σημείωσε καθυστέρηση, επειδή η Αλβανική κυβέρνηση δε στάθηκε ικανή, κατά τη διάρκεια της ταραγμένης περιόδου πριν από τρία χρόνια, να απαλλοτριώσει τις αναγκαίες εκτάσεις καθώς επίσης και επειδή κάποια από τα αρχικά σχέδια δεν ήταν κατάλληλα. Για να βελτιωθεί η κατάσταση, διορίστηκαν πολιτικοί μηχανικοί στην Αντιπροσωπεία της Κοινότητας, ώστε να ενισχυθεί η δυνατότητα εκτίμησης της ποιότητας και των κινδύνων. Επιπλέον, για να αντιμετωπιστεί το σχετικά περιορισμένο θεσμικό πλαίσιο στην Αλβανία, η Επιτροπή παρέχει στην Κυβέρνηση συνδρομή για την κατάρτιση κύριου σχεδίου για το οδικό δίκτυο της χώρας και έχει δηλώσει ότι είναι διατεθειμένη να προσφέρει βοήθεια για την εκπόνηση σχεδίου οδικής ασφάλειας για την Αλβανία. Η ίδια προσέγγιση σε ό,τι αφορά την εκτίμηση της ποιότητας και των κινδύνων, σε συνδυασμό με τη στήριξη της δημιουργίας θεσμών, εφαρμόζεται και στον τομέα τηςδροδότησης. Δύο από τα πέντε σπουδαιότερα σχετικά οδικά έργα ολοκληρώθηκαν μέσα στο πρώτο εξάμηνο το 2001, ενώ ταπόλοιπα τρία μέσα στο πρώτο εξάμηνο του 2002. Στην πραγματικότητα, οποιοσδήποτε ταξίδεψε πριν από δύο χρόνια από τα Τίρανα προς το Δυρράχιο, το Rrogozhine ή το Λούσνιε και ξαναταξιδεύει σήμερα θα διαπιστώσει την πρόοδο που έχει συντελεστεί.

Η Επιτροπή καταβάλλει προσπάθεια για τη βελτίωση των επιδόσεών της στην Αλβανία. Επιπλέον της ίδρυσης του 2001 της Υπηρεσία για τη Συνεργασία EuropeAid και των προσπαθειών για απλοποίηση των διαδικασιών, στο πλαίσιο σημαντικής μεταρρύθμισης η οποία βρίσκεται σε εξέλιξη στο παγκόσμιο πρόγραμμα εξωτερικής βοήθειας της Ε.Κ., η Επιτροπή σχεδιάζει να ενισχύσει σημαντικά την αντιπροσωπεία της στα Τίρανα, με συγκεκριμένο στόχο τη βελτίωση της εφαρμογής των προγραμμάτων. Η Επιτροπή ενέκρινε, εξάλλου (στις 18 Δεκεμβρίου 2001, έπειτα από λεπτομερή ανάλυση της κατάστασης στη χώρα) ένα νέο, βελτιωμένο έγγραφο στρατηγικής για την Αλβανία(1), το οποίο θα αποτελέσει το πλαίσιο για τον προγραμματισμό και την εφαρμογή μελλοντικής κοινοτικής ενίσχυσης.

Η κοινοτική ενίσχυση στην Αλβανία στηρίζει τη γενική οικονομική ανάπτυξη. Αυτό επιτυγχάνεται με παροχή έμφασης στη δημιουργία ενός θεσμικού προγράμματος πλαισίου για την οικονομία της αγοράς, μέσω της εδραίωσης της δημοκρατίας και της κοινωνίας των πολιτών, της δημιουργίας κράτους δικαίου, ειδικότερα μέσω ανεξάρτητου δικαστικού κλάδου, της στήριξης της δημόσιας τάξης και της καταπολέμησης του οργανωμένου εγκλήματος, της απάτης και της διαφθοράς, της εξασφάλισης δημοσιονομικής βιωσιμότητας του κράτους, της ενίσχυσης βασικών τομέων της δημόσιας διοίκησης, ώστε να δημιουργηθεί το κατάλληλο επιχειρηματικό περιβάλλον, της στήριξης μακροπρόθεσμης, βιώσιμης ανάπτυξης μέσω της βελτίωσης της εκπαίδευσης ή της περιβαλλοντικής προστασίας. Σε όλους αυτούς τους τομείς, σκοπός είναι να βοηθηθεί η Αλβανία, να πλησιάσει την Ευρωπαϊκή Ένωση, μία φιλοδοξία η οποία χαίρει ουσιαστικήςποστήριξης μεταξύ του λαού της Αλβανίας και αποτελεί σημαντικό στοιχείο των προσπαθειών της Ευρωπαϊκής Ένωσης για την εγκαθίδρυση διαρκούς ειρήνης και σταθερότητας στα Βαλκάνια.

(1) C(2001) 4394.